એક પતિ અને પત્ની છે. પતિ અને પત્નીને પરસ્પર ઊંડી લાગણી છે પણ એમની વચ્ચે પણ અબોલાની જે દીવાલ છે તે હટાવવાની પહેલ એક પણ જણે કરી નથી! બે જૂના મિત્રો છે-એકબીજા માટે બંનેને દાઝ છે પણ ત્યાં પણ અબોલાની એક દીવાલ છે જેને દૂર કરવાની કોશિશ બેમાંથી એક પણ જણ કરતું નથી! કેમ? આવું કેમ? એવો પ્રશ્ન તેમને થાય તેટલા બંને સમજદાર છે પણ બેમાંથી એક પણ વ્યક્તિ અબોલાની દીવાલ દૂર કરતી નથી! કારણ શું હશે? કદાચ એ જ કે બેમાંથી એક પણ વ્યક્તિ પોતપોતાના અહંભાવને ટપી શકતી નથી!